Пасольствы 86 краін пры Святым Пасадзе маюць свае сядзібы ў Рыме, у тым ліку Еўрапейскага Саюза і Суверэннага Ваеннага Мальтыйскага Ордэна. Паслы астатніх краін працуюць па сумяшчальніцтве і маюць свае сядзібы ў іншых дзяржавах. Напрыклад, паслом Беларусі пры Святым Пасадзе па сумяшчальніцтве з’яўляецца Сяргей Алейнік, пасол Рэспублікі Беларусь у Вялікабрытаніі. У мінулым годзе Беліз, Буркіна-Фасо і Экватарыяльная Гвінея адкрылі пры Святым Пасадзе свае асобныя прадстаўніцтвы. У Рыме таксама размешчаны прадстаўніцтвы Дзяржавы Палестына, Лігі арабскіх дзяржаў, Міжнароднай арганізацыі па міграцыі і Упраўлення Вярхоўнага камісара ААН па справах бежанцаў.